Zvanična zastava Iračkog Kurdistana Razmere: 2:3
**Kurdska zastava** ili **Zastava Kurdistana** (kurdski: *Alaya Kurdistanê*, ili *Alay Rengîn* - "šarena zastava"), prvi put se pojavila u vreme kurdskog pokreta za nezavisnost od Otomanskog carstva. Kažu da ju je tokom 1920-tih kreirala organizacija *Xoybûn* (Hojbûn). Raniju verziju ove zastave je isticala otcepljena Republika Ararat u Turskoj u periodu 1927-31.. Kasnije je to bila zastava, od Sovjeta podržane, kurdske države poznate kao Republika Mahabad tokom 1946.. Danas je ističe Kurdistanska regionalna vlada u iračkom Kurdistanu. Ova zastava je zabranjena u Siriji.

Glavna kurdska karakteristika zastave je amblem zrakastog zlatnog Sunca u sredini, što je stari verski i kulturalni simbol među Kurdima. Sunčev disk ima 21 zrak, podjednake veličine i oblika. Broj 21 je značajan u starim jazdanističkim verskim tradicijama kod Kurda.

Kurdske tradicije smatraju da boje zastave potiču od boja kecelje kovača Kave. Kurdistanska Demokratska Partija Iraka (KDP), koja je više od pola veka koristila ovu trobojku, ovako objašnjava simbolizam boja:

* Crveno simbolizuje krv kurdskih mučenika i stalnu borbu za slobodu i dostojanstvo Kurda.
* Zeleno izražava lepotu i pejzaže Kurdistana.
* Belo predstavlja mir i jednakost.
* Žuto predstavlja izvor života i svetlosti za ljude.

Konstrukcija zastave
--------------------

Veličina zastave je 2×3 jedinice. Prečnik Sunčevog diska je 0,5 jedinica bez zraka i 1,0 sa zracima. Zraci su oštri, strane su im prave linije. Osnove zraka se dodiruju, tako da osnovni disk nigde nije izložen. Sunčev amblem se nalazi u geometrijskom centru zastave. Sunce je tako postavljeno da je simetrala najvišeg, neparnog, zraka okomita (normalna) u odnosu na dužinu zastave.

Stare zastave kod Kurda
-----------------------

Neke kurdske kneževine i države, npr. Soran ili Kraljevina Kurdistan, imali su svoje zastave.

* Zastava Soranskog Emirata, 1816 - 1835Zastava Soranskog Emirata, 1816 - 1835
* Zastava Kraljevine Kurdistan, 1922 - 1924Zastava Kraljevine Kurdistan, 1922 - 1924
* Zastava Republike Ararat, 1927-1930Zastava Republike Ararat, 1927-1930

Kontroverza oko upotrebe iračke zastave u iračkom Kurdistanu
------------------------------------------------------------

Zvanična iračka zastava pre 2008. koja je 2006. zabranjena u iračkom Kurdistanu zbog svog panarapskog i baasističkog simbolizma.
Stara verzija iračke zastave, iz vremena Abdul Karim Kasima (1959-63.), čije je isticanje dozvoljeno u Kurdistanu, za razliku od zastave iz 2004-08.
U 2006. Masud Barzani, predsednik regionalne vlade Kurdistana u Iraku, zabranio je isticanje nacionalne iračke zastave pored kurdske na zgradama regionalne vlade, čime su podignute tenzije na domaćoj iračkoj sceni, a i međunarodnoj (naročito sa Turskom).

Kabinet iračkog premijera Nuri al-Malikija je dostavio kratku izjavu u vezi ovog incidenta:

|  |  |  |
| --- | --- | --- |
| "| Sadašnja iračka zastava je jedina zastava koja bi trebala biti isticana na svakom pedlju iračke zemlje, dok parlament ne donese odluku o njoj u skladu sa Ustavom. | "|

Ubrzo nakon toga, Barzani je napao iračke arapske lidere zbog njihovog protivljenja njegovom naređenju da se iračka zastava zabrani na vladinim zgradama. Tokom govora u parlamentu iračkog Kurdistana, rekao je:

|  |  |  |
| --- | --- | --- |
| "| Oni koji to osuđuju su šovinisti koji beže od unutrašnjih problema. Oni su gubitnici. Oni nisu vladari ni državnici. Oni nisu u stanju da vode svoj region, a hteli bi da Kurdistan bude kao njihovi regioni. Vreme pretnji je završeno, niko nema pravo da nameće svoju volju kurdskom narodu. | "|

Turski ministar spoljnih poslova (kasnije i predsednik) Abdullah Gül je u intervjuu za *NTV Turkey* izjavio:

|  |  |  |
| --- | --- | --- |
| "| Oni koji ovo rade moraju videti kako je opasan ovaj kurs; ako je Irak voljan da prihvati zastavu koja nije njegova da se vijori na njegovoj teritoriji, gotovo je. | "|

Međutim, nakon promena na iračkoj zastavi 2008. (usvojena je privremena zastava bez zelenih zvezda, na period od jedne godine), nova iračka zastava je istaknuta iznad kurdskog parlamenta.

Izvori
------

1. ↑  „Nefel".
2. 1 2  „The National Flag of Kurdistan". , Kurdish Institute of Paris.
3. ↑  „Kurds and No Way". *SchNEWS*. 06. 05. 2005.. Arhivirano iz originala na datum 2008-02-03. Pristupljeno 06. 02. 2008.
4. ↑  Dr. B. A. Eliasi. „The National Flag of Kurdistan". *Encyclopaedia Kurdistanica*. Arhivirano iz originala na datum 2008-05-01. Pristupljeno 06. 02. 2008.
5. ↑  „Newroz - Kurdish New Year". BBC. Arhivirano iz originala na datum 2007-03-29. Pristupljeno 2008-12-29.
6. ↑  „The Party's Emblem: KDP's Insignia". Kurdistan Democratic Party of Iraq. Pristupljeno 06. 02. 2008.
7. ↑  „Kurdistan Regional Government (Iraq)". *Flags of the World*. Pristupljeno 06. 02. 2008.
8. ↑  „Kurdish Leader Bans Iraqi Flag in Northern Iraq". Arhivirano iz originala na datum 2007-01-14. Pristupljeno 2008-12-29.
9. ↑  „Iraqi national flag should be hoisted across Iraq: PM".
10. ↑  „Kurdish leader attacks Arab politicians over Iraqi flag". [*mrtav link*]
11. ↑  „Turkish foreign minister says flying Kurdish flag in northern Iraq 'dangerous'". Arhivirano iz originala na datum 2007-02-10. Pristupljeno 2008-12-29.
12. ↑  Kurds hoist reworked Iraqi flag

Eksterni linkovi
----------------

***Kurdska zastava*** na Wikimedijinoj ostavi

(na engleskom:)

* Flag of the Kurdish Regional Government in Iraq, from FOTW
* The National Flag of Kurdistan Introduction, historical background, description of the national flag on The Kurdish Institute of Paris website.
* High resolution (".gif") version of the Flag (RGB, 40 KB) Arhivirano 2010-06-12 na Wayback Machine-u
* Vector version of the Flag (PDF, CMYK, 193 KB) Arhivirano 2007-10-12 na Wayback Machine-u
* Vector version of Kurdistan Flag (PDF, RGB, 205 KB) Arhivirano 2007-10-12 na Wayback Machine-u